**ΓΕΝΙΚΟ ΝΟΣΟΚΟΜΕΙΟ ΚΟΖΑΝΗΣ**

**ΥΠΗΡΕΣΙΑ ΑΙΜΟΔΟΣΙΑΣ**



 **Να είσαι εκεί για τον άλλο**

**Σώσε μια ζωή**

Την Παρασκευή **05/10/2018,** στο Περιφερειακό Ιατρείο Βελβεντού από τις 16:00 μ.μ. έως 20:00 μ.μ (προσέλευση έως 19:30 μ.μ.), θα πραγματοποιηθεί **Εθελοντική Αιμοδοσία** που διοργανώνει ο **Μορφωτικός Όμιλος Βελβεντού** καιη **Υπηρεσία Αιμοδοσίας του Νοσοκομείου Κοζάνης**.

 **Φθάνοντας στην Αιμοδοσία**

* Θα έχεις φιλική υποδοχή
* Θα δηλώσεις τα στοιχεία σου
* Θα δώσεις ένα μικρό ιατρικό ιστορικό που έχει σκοπό να προστατεύσει την υγεία τη δική σου και του ασθενή, γι’ αυτό σε παρακαλούμε να απαντήσεις με ακρίβεια
* Θα μετρήσουμε πίεση, αιματοκρίτη ή αιμοσφαιρίνη και σφυγμούς
* Θα κρίνει ο ιατρός αν μπορείς να δώσεις αίμα ή αν πρέπει να αναβληθεί η αιμοδοσία για ένα χρονικό διάστημα
* Θα υπάρχει απόλυτη εχεμύθεια

 **Διαδικασία αιμοληψίας**

* Κάθεσαι αναπαυτικά στην καρέκλα
* Καθαρίζεται το σημείο που θα γίνει η λήψη αίματος
* Πραγματοποιείται η αιμοληψία εύκολα και ανώδυνα από εκπαιδευμένο και έμπειρο προσωπικό
* Χρησιμοποιούνται μόνο αποστειρωμένα και μιας χρήσεως υλικά
* Ο όγκος που θα προσφέρεις είναι 450 ml και αναπληρώνεται πλήρως σε 24 περίπου ώρες ενώ τα ερυθρά αιμοσφαίρια σε 4 περίπου εβδομάδες

Οι αιμοδότες μπορούν επίσης να προσέρχονται και στην **Υπηρεσία Αιμοδοσίας του Νοσοκομείου Κοζάνης**, όλα τα εργάσιμα πρωινά και να ενημερώνονται για τα απογεύματα και τις αργίες στα τηλ. : **2461352642** ή **2461352641**.